cyanic-selkie/wikianc huggingface dataset:
Alaska
Rase/etnisitet
Ifølge folketellingen fra 2010 var fordelingen når det gjaldt rase/etnisitet følgende: 66,7 % hvite (64,1 hvite uten bakgrunn fra Latin-Amerika), 19,1 % indianere eller urbefolkning fra Alaska, 7,1 % asiater, 4,7 % svarte eller afrikansk-amerikanske, 1,6 % urbefolkning fra Hawaii eller andre stillehavsøyer, 1,6 % fra andre raser og 7,3 % tilhørte to eller flere raser. Personer med bakgrunn fra Latin-Amerika av forskjellige raser utgjorde 5,5 % av befolkningen.
Språk
Ifølge en undersøkelse fra 2005 til 2007 foretatt av American Community Survey snakket 84,7 % av befolkningen over 5 år utelukkende engelsk hjemme. Omtrent 3,5 % snakket spansk hjemme. Omtrent 2,2% snakket et annet indoeuropeisk språk hjemme og rundt 4,3 % snakket et asiatisk språk. Rundt 5,3 % snakket andre språk.
5,2 % av Alaskas befolkning snakker ett av statens 22 urbefokningsspråk. Disse språkene tilhører to forskjellige språkfamilier: Eskimoisk-aleutiske språk og Na-Dene.
Religion
Ifølge flere undersøkelser er Alaska blant de minst religiøse statene i USA. . Ifølge en undersøkelse fra Pew Research Center oppgir 22 % av befolkningen i Alaska at de ukentlig deltar på religiøse tilstelninger, mot et nasjonalt gjennomsnitt på 39 %. Statistikk fra 2000 viste at de største religiøse grupperingene var evangelisk-protestanter (78 070), katolikker (54 359) tradisjonelle protestanter (37 156), ortodokse (21 256) og andre (24 382).
Fylker
Alaska er delt inn i 16 «boroughs». Boroughs i Alaska har samme funksjon som fylker i andre delstater, men de dekker ikke hele Alaskas landareal. Store deler av Alaska ligger i den «uorganiserte borough», som er videre delt inn i statistikkområder uten administrativ funksjon.
Økonomi
Alaskas økonomi er basert på: oljeutvinning, turisme, fiske.Andre viktige industrier: tømmer, gruvedrift, jordbruk Som i resten av verden oppstår konflikter der naturressurser utvinnes.
Alaska er en betydelig fiskeristat i USA, og har også en betydelig turisme og treforedlingsindustri. To tredjedeler av den beskjedne kraftproduksjonen skjer ved varmekraft, først og fremst gass- og oljefyrt, men også mye kullfyrt. Vannkraften står for en tredjedel av energiproduksjonen med 1,4 mrd kWh i 2006.
Kilde: The World Almanac 2008, side 45 og 555-587.
Veier
Alaska har få veiforbindelser sammenlignet med resten av USA. Delstatens veisystem dekker en forholdsvis liten del av staten; det binder sammen sentrale befolkningssentra med Alaska Highway, hovedveien ut av delstaten gjennom Canada. Delstatshovedstaten Juneau har ikke veiforbindelse og nås ved ferje, noe som har ledet til flere diskusjoner om å flytte hovedstaden til et by med veiforbindelse eller bygge en veiforbindelse til Haines. De vestlige delene av Alaska har ikke veiforbindelse med resten av Alaska.
Jernbane
Alaska Railroad (ARR) som frakter både personer og gods ble bygget rundt 1915 og spilte en nøkkelrolle i utviklingen av Alaska i det tyvende århundre gjennom å frakte gods innover i Alaska og ta med seg naturressurser sørover. Den starter i Seward og går via Anchorage nord til litt forbi Fairbanks. Den passerer også gjennom Eklutna, Wasilla, Talkeetna, Denali nasjonalpark og har sidelinjer til Whittier, Palmer og North Pole. Disse byene og tettstedene omtales gjerne som jernbanebeltet. I de senere år har jernbanen fått mindre betydning på grunn av bedre veier. Om sommeren benyttes jernbanen også til turisttrafikk.
Styresett
Som alle andre amerikanske delstater er Alaska styrt som en republikk med en tredelt maktfordeling: en utøvende makt som består av en guvernør og en viseguvernør, en lovgivende forsamling som består av Alaskas representanthus og delstatssenat og en dømmende makt som består av Alaskas høyesterett og lavere rettsinstanser.
Delstaten Alaska har omtrent 15 000 ansatte.
Den lovgivende forsamlingen i Alaska består av Representantenes hus som har 40 medlemmer som velges for en 2 års periode og Senatet i Alaska som består av 40 valgte senatorer som velges for en 4 års periode. Det avholdes valg til halvparten av Senatets plasser hvert andre år.
Alaskas rettssystem har fire instanser: distriktsdomstoler, høyere retter, appellretten og Høyesterett.
Delstatspolitikk
Alaska ble med i De forente stater som en demokratisk stat, men har siden tidlig på 1970-tallet vært regnet som en stat som heller republikansk. Syv republikanere og fire demokrater har hatt vervet som guvernør i Alaska.
Nåværende guvernør er republikaneren Mike Dunleavy, som ble valgt i 2018 med drøye 51%. Hans viseguvernør er Kevin Meyer.
Lokalpolitikk har ofte vært fokusert rundt utvikling av land, fiskeri, turisme og individuelle rettigheter. Urbefolkningen er i tillegg til å være engasjert i sine lokalsamfunn også ofte medlemmer i egne institusjoner som har eierskap til store landområder.
Det er tillatt å oppbevare små mengder av marijuana hjemme under delstatslovgivningen selv om den føderale lovgivningen gjelder.
Finansiering av offentlige utgifter skjer i stor grad gjennom oljeinntekter og føderale subsidier. Dette gjør at Alaska har det laveste skattetrykket på enkeltpersoner i USA og er en av bare få stater som ikke har omsetningsavgift på delstatsnivå. Flere kommuner (municipalities) har imidlertid egen omsetningsavgift på mellom 1 og 7,5 %.
Framnæs Mekaniske Værksted
Historikk
Framnæs Mekaniske Værksted hadde opprinnelse fra andre tidligere skipsverft i Sandar og Sandefjord.
Bydel Grorud
Bydel Grorud er en administrativ Bydel i Groruddalen nordøst i Oslo. Bydelen omfatter områdene Ammerud, Grorud, Kalbakken, Rødtvet, Nordtvet og Romsås. Bydelen grenser til Lillomarka og til de andre bydelene i Groruddalen, Stovner, Alna og Bjerke.
Framnæs Mekaniske Værksted
Historikk
Christen Christensen overtok Rødsverven i 1868 og kjøpte de andre verftene ett etter ett. I 1878 eide han nesten alle eiendommene privat som senere ble A/S Framnæs mek.Værksted i 1892. Han startet Sandefjord Flytedokker A/S i 1884. I mellomtiden hadde han også kjøpt Kamfjordverven og Stubbverven. For å finansiere ombygging av verftet til å kunne bygge stålskrog, omorganiserte Christensen selskapsstrukturen til verftet i 1898 til et aksjeselskap. Sandefjord Flytedokker ble oppløst og de to dokkene ble solgt. Nye dokker ble deretter bygd av verftet.
Framnæs Mek. Verksted var blant annet første i Norge til å kreve at alle arbeidere som jobbet med asbest måtte ha verneutstyr og opplæring for håndtering av asbest. Dette ble gjort av ledelsen for å hindre helseproblemer allerede i 1968. I 1977 ble all bruk av asbest forbudt på verftet, dette var moderne og før i sin tid, da andre verft i Norge ikke ble pålagt sikring av sine arbeiderne og totalforbud av asbest av den norske stat før i 1985.
I november 1986 fikk arbeiderne beskjed fra ledelsen at A/S Framnæs Mek. Værksted skulle legges ned og selve verft driften etter at alt av oppdrag som var påbegynt ble ferdigstilt og ingen nye bestillinger på oppdrag til verftet ble godkjent etter november 1986. Konsernet A/S Framnæs Mek. Værksted under eieren av Thor Christensen (eide også A/S Thor Dahl) og styret besluttet i 1984 at A/S Framnæs Mek. Værksted skulle bli splittet opp, som trådte kraft i januar 1986 til forskjellige bedrifter med Framnæs Industriutvikling A/S som morselskap, og med markedsnavnet Framnæs Mekaniske Verksted. Dette var et forsøk på å redde verftet fra fremtidige økonomiske problemer som rammet verftindustrien i Norge i 1980-årene. Dessverre førte ikke dette til den økning i lønnsomheten som ledelsen hadde håpet på. I august 1987 ble verftet offisielt nedlagt etter at siste oppdrag var fullført og stordokken ble solgt. Stordokken ble slept ut av fjorden i februar 1988. FMV ble aldri begjært konkurs da økonomiske midlene som var igjen ble overført til nye selskapet Framnæs Industriutvikling A/S. Dette ble gjort istedenfor å holde på i ca 10 år til før de hadde gått konkurs. Dette førte også til at ansatte som ble oppsagt fikk økonomisk støtte frem de fant seg noe nytt. I likhet med nærliggende verft som sånn A/S Kaldnes Mekaniske Verksted (i Sem kommune ved Tønsberg) og Horten Verft AS som gikk konkurs i løpet av 80-90 tallet, samt alle deres ansatte ble sagt opp uten noen form for økonomisk støtte.
Bydel Grorud
Bydelsadministrasjonen med offentlige bydelskontorer holder til på Ammerud.
Riksvei 4 går igjennom bydelen. Sporveien T-Bane T-banelinje 4 og 5 til Vestli samt en rekke bussruter betjener området. Alnaelva renner gjennom bydelen.
Historie
Bydelen har de siste 60 årene utviklet seg fra jordbruksbygd med innslag av industri langs Alna og Grorud jernbanestasjon til å bli en del av Stor-Oslo. På 60- og 70-tallet opplevde bydelen en kraftig drabantbyutvikling, og folketallet mangedoblet seg på få år. Fra 2000-tallet opplevde bydelen igjen en endring i befolkningen, ved at ikke-vestlige innvandere søkte seg til bydelen.
Befolkningsutvikling
Bydel Grorud er den minste bydelen i Oslo med 27 283 innbyggere. I perioden 1999 til 2010 økte befolkningen i bydelen med til sammen omkring 2,300 personer, og det er forventet en vekst på omtrent samme nivå i den kommende tiårsperioden.
Den årlige befolkningsveksten i Bydel Grorud har vært på cirka 250 personer per år i perioden 1999 til 2007, og veksten har vært forholdsvis stabil. I 2008 skjedde det imidlertid en endring ved at befolkningsveksten mer enn doblet seg, før veksten plutselig nær stoppet opp i 2009 da det bare ble 54 flere innbyggere i bydelen.
Befolkningen i Bydel Grorud økte altså omkring ti ganger så mye i 2008 sammenliknet med i 2009. Den kraftige endringen fra 2008 til 2009 er vanskelig å forklare og medfører at det nå er økt usikkerhet når det gjelder hvor stor tilflyttingen til bydelen vil bli de nærmeste årene. Det er også økt usikkerhet når det gjelder prognosenes treffsikkerhet fremover.
Alaska
Delstatspolitikk
Staten har en uavhengighetsbevegelse som ønsker uavhengighet fra USA og er organisert i Alaskan Independence Party.
Bydel Grorud
Befolkningsutvikling
Selv om det er uklart hva den lave befolkningsveksten i 2009 skyldes, er det mye som tyder på at boligmarkedet i bydelen ikke uten videre vil kunne absorbere en høy befolkningsvekst i årene fremover. En befolkningsvekst på nivå med perioden 1999-2009 forutsetter at det bygges nye boliger som kommer for salg.
Alaska
Føderal politikk
I presidentvalg har Alaska stemt for den republikanske kandidaten hvert eneste år etter de ble opptatt som stat, med unntak av 1964 (Lyndon B. Johnson).
Bardolino
Bardolino er en kommune i Provinsen Verona i regionen Veneto i det nordlige Italia, beliggende ca 130 km vest for Venezia og cirka 25 km nordvest for Verona.
Alaska
Føderal politikk
På grunn av det lave folketallet sammenlignet med de fleste andre stater i USA har Alaska bare ett medlem i Representantenes hus. Det setet holdes av republikaneren Don Young som har sittet siden han vant et suppleringsvalg i 1973.
De to føderale senatorene for Alaska er republikanerne Dan Sullivan og Lisa Murkowski. Sullivan slo ut demokraten Mark Begich i 2014. Lisa Murkowski har sittet siden hun i 2002 overtok etter sin far Frank Murkowski, som oppnevnte henne til setet da han selv ble valgt til guvernør.
Bardolino
Bardolino grenser til kommunene Affi, Cavaion Veronese, Costermano, Garda, Lazise, Manerba del Garda, Moniga del Garda, Padenghe sul Garda og Pastrengo.
Bydel Grorud
Befolkningsutvikling
Det har vært en høy og stabil vekst i den yngste delen av befolkningen (0-19 år) de siste årene. Prognosene viser at denne gruppen trolig vil fortsette å vokse i omtrent samme takt frem mot 2020. Vi ser også at det har blitt færre innbyggere i aldersgruppen 20-39 år fra 2000 til 2010, men at denne gruppen trolig vil bli større frem mot 2020. Aldersgruppen 40 til 66 år har økt mest de siste ti årene, og vil fortsette å øke de neste ti årene. Antallet eldre over 67 år har gått noe ned, men vil øke noe frem mot 2020.
Mye av befolkningsveksten de senere årene kan knyttes til økende tilflytting av innvandrere. Innvandrerbefolkningen er yngre og har flere barn enn den øvrige befolkningen. Dette er også en av forklaringene på at det har blitt flere barn og unge og færre eldre i bydelen.
Det bor nå til sammen 10 700 personer med innvandrerbakgrunn i Bydel Grorud. Innvandrerbefolkningen utgjør 41 % av befolkningen i bydelen. Mange av innvandrerbefolkingen har bakgrunn fra Sri Lanka og Pakistan. Bydel Grorud er blant de bydelene i Oslo som har høyest andel innvandrere.
Andelen med innvandrerbakgrunn har økt fra 15 % til 40 % av befolkningen i løpet av bare ti år. Veksten har vært forholdsvis stabil gjennom hele perioden. Dersom veksten fortsetter som i perioden 1999 til 2009 tilsier en lineær fremskriving at nær 80 % av befolkningen i Bydel Grorud vil ha innvandrerbakgrunn i 2025.
I Bydel Grorud bor det i alt 5 507 barn og unge i alderen 0 til 15 år. Av disse er 9 % barn som selv har innvandret til Norge, mens 45 % er etterkommere dvs. at de er født og oppvokst i Norge, men har foreldre som har kommet til landet som innvandrere. 46 % av barna i alderen 0 til 15 år har norsk bakgrunn.
Flytting
I 2009 flyttet 991 personer til Bydel Grorud, mens 1 136 flyttet fra bydelen. Det innebærer at det var en netto fraflytting fra bydelen på 145 personer. Når det likevel var en vekst i innbyggertallet i bydelen i 2009 skyldes det at det var flere fødsler enn dødsfall.
Det er mest vanlig at de som flytter til bydelen kommer direkte fra utlandet gjennom innvandring, eller flytter hit fra en annen bydel i Oslo. De som flytter ut av bydelen flytter som oftest ut av Oslo, og gjerne til en omkringliggende kommune.
I 2009 var det en netto utflytting av 307 personer med norsk bakgrunn fra bydelen. Samtidig var det en netto tilflytting av 101 innvandrere med vestlig bakgrunn og 61 innvandrere med ikke-vestlig bakgrunn.
Det er mange forhold som er med på å påvirke flyttemønstrene. Flytting henger for mange sammen med endring i familiesituasjon og livsfaser. Tallene for 2009 viser at det er flere barn som flytter ut av bydelen enn til bydelen, og at utflyttingen er størst blant barn under 5 år. Samtidig ser vi at det er netto tilflytting av personer i aldersgruppen 20 til 29 år, mens det er netto utflytting i gruppen over 35 år.
Mange unge velger å flytte til Oslo mens de er i etableringsfasen. Bydel Grorud er et attraktivt sted å bo for unge som studerer eller har lav inntekt, og som ønsker å bo urbant i en rimelig bolig. Bydelen tiltrekker seg også mange unge innvandrere, som ønsker å bo i nærheten av slekt og venner og andre med samme bakgrunn. Ser vi på aldersfordelingen på de som flytter ut, finner vi at mange ønsker å flytte ut av Oslo i forbindelse med at de har etablert seg og fått barn. Dette ser vi at også er typisk for de som velger å flytte ut av Bydel Grorud.
De eldre i Bydel Grorud
Bydel Grorud har 26 074 innbyggere, hvorav eldre over 67 år utgjør cirka 10 %. Sammenliknet med ellers i Oslo er det en noe høyere andel eldre i Bydel Grorud. Prognoser viser at antallet eldre over 67 år i Bydel Grorud vil øke frem mot 2020, mens antallet eldre over 80 år vil gå noe ned.
Eldrebefolkningens størrelse varierer til dels betydelig mellom ulike delbydeler og nærom-råder i bydelen. Dette gjenspeiler at delbydelene er bygget i ulike tidsperioder, at boligom-rådene har ulike kvaliteter og tiltrekker seg ulike aldersgrupper og at flyttemønstrene varierer i ulike geografiske områder.
Med til sammen cirka 1 100 bosatte eldre er Ammerud den delbydelen som har klart flest eldre beboere. Deretter følger Nordtvet og Romsås med litt over 800 eldre beboere hver. Færrest eldre bor det på Rødtvet og Grorud. Mange av de eldre på Ammerud og Nordtvet har passert 75 år, mens mange av de eldre på Romsås og Grorud er i alderen 65 til 74 år.
Dersom vi velger å se på andelen eldre i forhold til totalbefolkningen i de ulike delbydelene, finner vi at det bor en høy andel eldre på Ammerud og Nordtvet, mens det er en lavere andel av beboerne på Romsås og Grorud som er eldre. På Rødtvet er andelen eldre omtrent på nivå med bydelen samlet sett.
Organisering
Bydelen er organisert i følgende avdelinger:
Bydelens ulike tjenester og tilbud til befolkningen formidles gjennom 50 tjenestesteder som er faglig og administrativt underlagt bydelsadministrasjonen som er politisk underlagt et bydelsutvalg som velges ved kommunevalget hvert fjerde år. Det er i overkant av 900 årsverk i bydelen og bydelens netto budsjettramme er på cirka 1 milliard kroner. Bydel Grorud er kjent for godt ungdomstilbud og ble kåret til årets barne- og ungdomskommune 2017- 2019. Leder for bydelens bydelsutvalg er Mobashar Banaras (Ap). Bydelsdirektør fra 2016 er Øystein Eriksen Søreide.
Tommy Skjerven
Tommy Skjerven (født 25. juli 1967) er en norsk fotballdommer fra Kaupanger. Han debuterte som dommer i 1984, og var FIFA-dommer fra 2001 til 2012. Skjerven representerer Kaupanger Idrettslag. Skjerven var hoveddommer i cupfinalen mellom Odd Grenland og Vålerenga i 2002. Til daglig jobber han i Direktoratet for forvaltning og IKT på Hermansverk i Leikanger kommune.
Han dømte 307 kamper i Tippeligaen fra 1995 til 2015.
Nynorskordboka
Nynorskordboka er en ordbok for nynorsk som viser offisiell rettskrivning og bøyning, har opplysninger om uttale, ordhistorie, definisjoner, faste uttrykk og eksempler på bruk. Arbeidet med boka begynte i 1974. Første utgave kom i 1986. Det kom nye utgaver i 1993, 2001 og 2006. Ordboka gis ut på Det Norske Samlaget, men utarbeidet av Seksjon for leksikografi og målføregransking ved Universitetet i Oslo i samarbeid med Språkrådet. Fra 2016 ble ordboka publisert av Universitetet i Bergen under domenet ordbok.uib.no. Hovedredaktører for 4. utgave var Anne Engø, Marit Hovdenak og Dagfinn Worren.
Ordboka finnes som gratis nettordbok og app.
Earl Doherty
Earl J. Doherty (født 1941), som er bosatt i Canada, har akademiske grader i antikkens historie og klassiske språk og er kjent som bibelforsker og forfatter av bøker og artikler om kristendommens tidligste historie. Doherty angir selv at han ble interessert i dette feltet etter å ha studert G. A. Wells' teorier.
I sin bok The Jesus Puzzle (1999) argumenterer Doherty for at Jesus Kristus ikke er en historisk person, og at Paulus og andre tidlige kristne forfattere oppfattet Jesus som en mytisk skikkelse, som var blitt korsfestet av «denne verdens herrer» i en mytisk fortid:"«Dog, visdom taler vi blandt de fullkomne, men en visdom som ikke tilhører denne verden eller denne verdens herrer, de som forgår; men som en hemmelighet taler vi Guds visdom, den skjulte, som Gud fra evighet av har forut bestemt til vår herlighet, den som ingen av denne verdens herrer kjente; for hadde de kjent den, da hadde de ikke korsfestet herlighetens herre...»"(Paulus' første brev til korinterne, kapittel 2, vers 6-8; 1930-utgaven). «Denne verdens herrer» viser ifølge Doherty til mørke engler i demiurgens tjeneste. Oppfatningen om at Jesus var blitt korsfestet som sonoffer for menneskehetens synder, var ikke basert på en historisk hendelse, men esoterisk eksegese av gammeltestamentlige tekster.
Summer Bishil
Summer Bishil (født 17. juli 1988 i Pasadena i California) er en amerikansk TV- og filmskuespiller. Hun ble først kjent for rollen som Jasira i filmen Towelhead.
I 2006 ble Bishil valgt til å spille hovedrollen i Alan Balls nye film, Towelhead, en bearbeidelse av romanen med samme navn. Hun fullførte dessuten filmingen av Wayne Kramers prosjekt, Crossing Over, med Harrison Ford, Sean Penn, Ray Liotta samt Ashley Judd.
I 2007 ble Bishil valgt av Variety som én av ti skuespillere å se på. Under Young Hollywood Awards i 2008 ble hun valgt som «One to Watch».
Tidlig liv og karriere
Bishil ble født av en tysk-meksikansk amerikansk mor og en far som er saudiarabisk statsborger av indisk opprinnelse. Hun var den yngste i en familie på tre barn (to døtre, én sønn). De bodde i Pasadena til hun var tre år, da hennes familie flyttet til Saudi-Arabia og så til Kongedømmet Bahrain. Der var hun elev ved U.S. Depattment of Defense School, The Bahrain School, da angrepet 11. september 2001 inntraff, noe som førte til at familien vendte tilbake til USA.
Bishil, hennes bror og mor vendte tilbake til Sør-California da hun var fjorten år, hvor hun fullførte et uavhengig studieprogram for high school. Å vende tilbake til USA var ikke enkelt i begynnelsen.
Bishil ønsket å bli skuespiller i en alder av fem. Hun var imidlertid fjorten år før hun tok sin første skuespillerleksjon. Ni måneder senere underskrev en manager og et byrå en kontrakt med henne.
Bishils første rolle var i et kortvarig serie, Just for Kicks, som ble sendt på den amerikanske kabel-TV-kanalen Nickelodeon, etterfulgt av flere opptredener i barneshows innen hun fikk sitt gjennombrudd i Towelhead.
Steve DiGiorgio
Steve DiGiorgio (født 7. november 1967 i Illinois) er en amerikansk bassist. Han er best kjent som langtids-bassist i thrash metal-bandet Sadus, og har spilt på alle bandets utgivelser. DiGiorgio har også spilt på Testament-albumene The Gathering og First Strike Still Deadly, to Vintersorg-album, to Death-album (og et samlealbum) og en rekke andre utgivelser. Han var også gjest på Iced Earths Horror Show fra 2001. Han spiller fortiden i det norske bandet Scariot fra Kristiansand.
Album
Steve DiGiorgio har vært med på å utgi en rekke album med forskjellige band.
DiGiorgio har også spilt i bandet Dark Hall, som kun har utgitt demoer.
Gunnar Ekelöf
Gunnar Ekelöf (født 15. september 1907 i Stockholm, død 16. mars 1968) var en  svensk forfatter, oversetter og medlem av Svenska Akademien (fra 1958).
Gunnar Ekelöf kom var en velsituert familie, og kunne studere ute i Europa. I Kreuger-konkursen 1932 mistet han det meste av midlene, og det var grunnen til at han egnet seg til diktningen yrkesmessig. Den første store diktsamlingen, sent på jorden, kom i 1932.
Han blir ansett som Sveriges første surrealist. Under et besøk i Frankrike kom han i kontakt med strømningen gjennom verk av Igor Stravinskij, Constantin Brancusi og den tidlige Robert Desnos, noe som satte tydelige spor i det tidlige forfatterskapet.
Ekelöf var medredaktør i det litterære tidsskriftet Karavan som det ble utgitt fem nummer av i 1934–1935.
Gjennombruddet kom i 1941 med diktsamlingen Färjesång og kortprosasamlingen Promenader. Disse verkene markerte en ny periode i skrivingen, mer intellektuelt og resonnerende. Den siste fasen av diktningen er sterkt preget av orientalisme.
Ekelöf huskes ikke bare som poet, men like mye for den livsfilosofi og de personlige standpunktene diktene hans uttrykker. Mange regner Ekelöf som Sveriges viktigste poet og en av de viktigste kulturpersonlighetene i sin samtid. Han er oversatt til flere språk.
Svenska Akademien
Ekelöf ble innvalgt som medlem av Svenska Akademien 17. april 1958 og tok sete på stol nummer 18 den 20. desember samme år.
Trivialiteter
Uttrykket trivialiteter brukes ofte om hverandre med kuriosa. Det trivielle beskriver det hverdagslige – det som bare er der og vi tar for gitt – ofte med tilsnitt av at det er kjedelig og grått. Trivialiteter var de opplysningene ingen hadde behov for – unntatt den som samlet dem opp. Det går an å vinne spill som «Trivial Pursuit» med «trivia» (trivialiteter). Når det er snakk om trivialiteter slik spillet forutsetter, er det nok mere snakk om «Curious Pursuit» – men det navnet var vel ikke salgbart nok.
Kuriosa er av samme rot som engelsk Curious, som har betydningen nysgjerrig og rart. Vi bruker ikke sjelden uttrykket snurrepiperier om kuriosa. Kuriosa kan en ta med seg og samle på, mens trivialiteter må skrives ned for å bli innlemmet i en samling.
Svært mange samlinger av kulepenner, julegaveetiketter, heklede grytelapper osv. går nok inn i denne kategorien. Sangeren Øystein Sundes samling av ubrukelige bruksanvisninger er et annet eksempel. Vanlige samleobjekter som biler og frimerker faller utenom, men noen eksemplarer kan være unika.
Info som gjør en til vinner av spørrekonkurranser, avisenes «Visste du at»- spalter og kryssordstikkord er eksempler på info-kuriosa (trivialiteter).
Linghe
Linghe er et bydistrikt i byprefekturet Jinzhou i provinsen Liaoning i Folkerepublikken Kina.
Det har et areal på 48 km² og teller ca. 420 000 innbyggere.
Administrative enheter
Subdistrikter:
645 Agrippina
645 Agrippina er en asteroide i det ytre av hovedbeltet. Den ble oppdaga den 13. september 1907 av Joel Hastings Metcalf fra Taunton i Massachusetts, USA. Agrippina den eldre og Agrippina den yngre var medlemmer av det julo-claudiske dynasti.
Rhinorhipidae
Rhinorhipidae er en familie av biller som bare omfatter én kjent art, fra Australia. Den ble oppdaget så sent som i 1988 og er bare kjent fra et lite område i delstatene New South Wales og Queensland. Rhinorhipus tamborinensis er knyttet til skog, men ellers er ingenting kjent om biologien til denne billen. den er funnet i utkanten av en regnskog, men også mellom innførte ugress-arter. De voksne billene er aktive om våren. Denne billens systematiske plassering er usikker, men den blir gjerne plassert i overfamilien smellere (Elateroidea).
Opprinnelig akkumulasjon
Opprinnelig akkumulasjon er et økonomisk begrep som først og fremst forbindes med Karl Marx og som diskuteres i dennes verk Kapitalen. Begrepet tilsvarer til dels Adam Smiths begrep om forutgående akkumulasjon, dvs. en akkumulasjon som ikke er et resultat av, men utgangspunktet for den kapitalistiske produksjon. Marx mener imidlertid at Smith gjør den samme tabben som kristendommen gjør i forhold til syndefallet – det hele forklares ved hjelp av en anekdote fra forsvunne tider.
Rhinorhipidae
Utseende
Middelsstor (5 – 8,5 mm), slank bille. På grunn av de lange og kraftige antennene kan arten minne om familien trebukker (Cerambycidae), men den er ikke beslektet med disse. Kroppsform avlang og sterkt hvelvet, overside hårete. Hodet er ganske bredt, nedbøyd, med små, men utstående fasettøyne. Antennene er ganske lange og kraftige, trådformede, 11-leddete. Brystskjoldet (pronotum) er omtrent så bredt som hodet og omtrent så langt som bredt, sterkt hvelvet, med markerte bakhjørner. Dekkvingene er avlange, med markerte "skuldre", mye bredere enn brystskjoldet. De har tydelige lengderekker av fine punktgroper. Beina er lange og kraftige, føttene fem-leddete.
Larven er ukjent.
Opprinnelig akkumulasjon
For Marx, derimot, er den opprinnelige akkumulasjonen den historiske prosessen som skiller produsent og produksjonsmidler fra hverandre, dvs. den prosessen der klassene i det kapitalistiske samfunnet oppstår. Denne prosessen, som han tidsfester til 1500-tallet, består ifølge Marx først og fremst av at landsbefolkningen eksproprieres fra jorden sin, at landsbyer blir ødelagt og at mennesker blir tvunget inn i byene. Dermed oppstår både det en lønnsarbeiderklasse, både i byene og på landet, som lever på et eksistensminimum. Gjennom denne prosessen tilegner borgerskapet seg et overskudd som så investeres i ny produksjon. Den opprinnelige akkumulasjonen er altså en iverksetter av den kapitalistiske produksjonsmåten.
Rainer Hildebrandt
Dr. Rainer Hildebrandt (født 14. desember 1914 i Stuttgart, død 9. januar 2004 i Berlin) var frihetskjemper, historiker, forfatter og publisist. Han hørte til grunnleggerne av den antikommunistiske motstandsorganisasjonen Kampfgruppe gegen Unmenschlichkeit (KgU), sammen med forfatteren Günther Birkenfeld, jusstudenten og Junge Union-lederen Ernst Benda, FDP-parlamentarikeren Geissler og v. Wedel Parlow.
Kort etter byggingen av Berlinmuren grunnla han Arbeitsgemeinschaft 13. August, og grunnla og ledet murmuseet i Haus am Checkpoint Charlie like til det siste. Han hjalp flere ganger flyktninger fra kommunistregimet, og dokumenterte ofrene for muren og flyktningenes historie i museet.
I 1992 mottok Hildebrandt Berlins fortjenstorden og i 1994 mottok han Tysklands fortjenstorden 1. klasse av president Roman Herzog.
Hildebrandt døde 89 år gammel i Berlin i 2004. Hans siste ønske var å bli begravet ved siden av vennen Albrecht Haushofer, noe som det imidlertid ikke ble gitt tillatelse til. Hans kone Alexandra Hildebrandt (f. 1959 i Kiev) er kunstner og nå leder for murmuseet.
Dovendyr
Dovendyr (Folivora) er en gruppe med søramerikanske pattedyr som lever store deler av livet i trærne. Dovendyrene finnes i den nordlige delen av Latin-Amerikas regnskoger. Levealderen i fangenskap er opptil 30 år, sammenlignet med rundt 12–20 år vill tilstand. Det eksisterer to familier, tofingerdovendyr (Choloepodidae) og trefingerdovendyr (Bradypodidae).
Beskrivelse
Dovendyr blir normalt cirka 58–70 cm høye og veier omkring 5–12 kg, avhengig av arten. Kroppstemperaturen er lavere enn for andre pattedyr av tilsvarende størrelse. Den er ca. 30-34 grader ved aktivivitet og lavere ved hvile.
Føttene ser ut som kroker og forlemmene er betydelig lengre enn baklemmene. På forlemmene er det to eller tre fingre, på baklemmene alltid tre tær. Kloleddet kan slås inn mot hånd- eller fotflaten.
Dovendyr tygger drøv og har en firedelt mage, som fullstappet kan utgjøre tredjeparten av vekten på dyret. Det kan ta fra en uke til en måned før maten er ute av kroppen.
Fordi de har en så sakte fordøyelse ville en akkumulering av tarmgass kunne føre til problemer. Gass i fordøyelsessystemet blir derfor absorbert av tarmveggene, tatt opp i blodet og skilt ut i lungene sammen med utåndingsluften. Dovendyr er således det eneste kjente tilfellet av pattedyr, med et mulig unntak av flaggermus, som har så rask fordøyelse at tarmgass ikke rekker å bygge seg opp, som man med sikkerhet kan si ikke fjerter.
Riller på hårstråene gjør det mulig for mikroskopiske planter (alger) å finne feste i og vokse på pelsen, som dermed får et grønt skjær og bidrar til at dyrene går mer i ett med omgivelsene, og slik gjør det vanskeligere for rovdyr å oppdage dem. Pelsen vokser i tillegg fra magen mot ryggen, som gjør at vannet renner lettere av kroppen. I pelsen lever det også møll som er spesialisert til å leve på dovendyr, og ernærer seg på sekreter fra dovendyrets hud og algene i pelsen. For å formere seg, legger insektene egg i avføringen til vertsdyret. Dovendyret har en veldig treg avføringsprosess, så insektene har tid til å klatre ned og legge egg i avføringen før det er ferdig.
Atferd
Dovendyret er et tredyr som kryper langsomt frem langs grenene hengende etter klørne, og beveger seg bare med store problemer på bakken. Det var tidligere antatt at dovendyrene sov 15-20 timer i døgnet og var våkne om natta for å spise, men i en studie på dovendyrenes søvnvaner i frihet, gjort av Dr. Neil Rattenborg og hans kollegaer fra Max Planck-instituttet for ornitologi i Starnberg i Tyskland, fant man ut at dovendyrene kun sover i underkant av 10 timer i døgnet.
Forplantning
Dovendyr har ikke en spesiell paringstid, men parer seg året rundt. Etter en drektighetstid på 5-6 måneder føder hunnen som regel en enslig unge. Dovendyr er kjønnsmodne ved tre- til femårsalderen.
Ernæring
Dovendyr lever for det meste av unge skudd, blader og frukt. Dovendyret har dårlig utviklet syn og hørsel, og bruker derfor luktesans og berøring når de leter etter mat.
Jerzy Skolimowski (roer)
Jerzy Walerian Skolimowski (født 9. desember 1907 i Łuków, død 12. februar 1985 i London) var en polsk roer som deltok i flere olympiske leker, 1928 i Amsterdam, 1932 i Los Angeles og 1936 i Berlin.
Skolimowski vant en olympisk sølvmedalje i roing under OL 1932 i Los Angeles. Han var styrmann på den polske toeren som kom på andreplass i toer med styrmann, bak USA, sammen med roerne Jerzy Braun og Janusz Ślązak.
Skolimowski var også styrmann på den polske fireren som kom på tredjeplass bak Tyskland og Italia. Mannskapet på fireren var, Jerzy Braun, Janusz Ślązak, Stanisław Urban, Edward Kobyliński og Skolimowski som styrmann.
Janez Gorišek
Janez Gorišek (født 13. september 1933, død 21. mars 2023) var en slovensk ingeniør og tidligere skihopper. Han er mest kjent for at han sammen med broren Lado Gorišek (død 1997) konstruerte skiflygingsbakken Letalnica i Planica, som ble tatt i bruk i 1969. Han har også konstruert flere andre hoppbakker, blant andre Vikersundbakken.
I 1961 ble han uteksaminert som sivilingeniør ved Universitetet i Ljubljana. Etter at den første skiflygingsbakken i Planica siden slutten av 1940-tallet hadde vært for liten til at det kunne settes nye verdensrekorder der, konstruerte ingeniørbrødrene Janez og Lado Gorišek sammen med en gruppe arkitekter en helt ny skiflygingsbakke. Den nye rekordbakken ble åpnet i 1969. Bakken ble i 2004 oppkalt etter de to brødrene og heter i dag offisielt Letalnica bratov Gorišek («Skiflygingsbakken Brødrene Gorišek»).
For arbeidet med skiflygingsbakken i Planica ble Janez og Lado Gorišek i 1969 tildelt Bloudek-prisen, Slovenias høyeste utmerkelse for prestasjoner innen idrett. Prisen er for øvrig oppkalt etter Stanko Bloudek, som på 1930-tallet konstruerte den første skiflygingsbakken i Planica.
Janez Gorišek var rennleder i Planica i 35 år. Sammen med broren konstruerte han Igman-Olympiabakkene ved Sarajevo, som ble brukt under OL i 1984. Han var også involvert i planleggingen av Tyrkias første moderne skihoppanlegg, som ble brukt under vinter-Universiaden i Erzurum i 2011. Janez og sønnen Sebastian Gorišek har laget bakkeprofilen til den ombygde Vikersundbakken, som sto ferdig vinteren 2011.
Bydel Nordre Aker
Bydel Nordre Aker er en administrativ bydel nord i Oslo. Bydelen har 52 327 innbyggere (1. januar 2020) og et areal på 13,6 km². Bydelen strekker seg fra Trondheimsveien i øst til Sognsvannsbekken i vest, og fra Nydalen i sør til Solemskogen i nord. Bydelen ble opprettet i 2004, da man slo sammen de gamle Bydel Sogn (1988-2003) og Bydel Grefsen-Kjelsås (1988-2003) og i tillegg utvidet med områdene Ullevål hageby, Blindern og Gaustad.
Bydelen regnes som «ytre vest», men består av en sammenslåing mellom strøk som tradisjonelt hører til både vestkanten og østkanten. Nordre Aker er i stor grad forstadsbebyggelse. De urbane unntakene er Nydalen/Storo-området som utgjør den nordligste delen av byen Oslo, samt Blindern-området og Gaustadbekkdalen som huser store deler av Universitetet i Oslo.
Bydelsens administrasjon har i dag resepsjon i Bydelshuset i Nydalsveien 21, i den gamle bygningen til Bakke Mølle.
Strøk
Nordre Aker inkluderer strøk som tradisjonelt sett regnes som både vestkant og østkant. Det er også noen strøk innenfor bydelen som er vanskelig å plassere i noen av disse "boksene", også historisk, siden den eneste klare grensen mellom øst og vest i Oslo er Uelands gate, som i sin helhet ligger utenfor Nordre Aker.
De følgende er tradisjonelle vestkantstrøk: Blindern, Gaustadbekkdalen, Gaustad, Ullevål Hageby, Sogn, Nordberg, Kringsjå, Berg, Grefsen, Disen, Lofthus og Kjelsås. Strøk i Nordre Aker som tradisjonelt anses som østkant, er disse: Nydalen og Storo.
Korsvoll, Tåsen og Brekke er vanskeligere å plassere. Tåsenveien og Svenskegjerdet har iblant blitt brukt som skille. Da blir Tåsen delt mellom øst og vest, lik strøket Ila lengre nede i byen, mens Korsvoll og Brekke er på østkanten. Hvis man bruker Maridalsveien som skille er Tåsen og Korsvoll vest, Brekke øst. Imidlertid finnes det også de som regner Brekke til vestkanten, og dermed bruker Akerselva som øst/vest-skille nord for Nydalsdammen.
Som Oslo Nord
Østkant og vestkant i Oslo brukes om de to delene av Oslo som dannes av det historiske sosio-økonomiske skillet langs Uelands gate. Nord for Uelands gate, hvor Bydel Nordre Aker befinner seg, er det vanskelig å snakke om østkant/vestkant.
Det er også andre grunner til at Øst/Vest-skillet i Oslo passer ganske dårlig i Nordre Aker. Gammel industri har forsvunnet, og de leilighetene som har kommet opp i gamle arbeiderstrøk som f.eks. Nydalen er ganske dyre. Grefsen og Kjelsås var også hjem til arbeidere som betjente industrien, men dette er nå utpregede villastrøk som er noen av byens dyreste. Bydel Nordre Aker har i dag Oslo – og Norges – høyeste utdanningsnivå. Kombinert med de høye boligprisene og det høye inntektsnivået er de gamle østkanstrøkene her oppe ganske atypiske. Til gjengjeld er de tradisjonelt vestlige strøkene i bydelen ikke blant Oslos mest "vestkantete". Spesielt Kringsjå med sin blokkbebyggelse kan minne like mye om Ytre Øst som Ytre Vest, og området rundt Ullevål stadion er heller ikke utprega vestkant i stil og funksjon. Hvordan man skal kunne definere strøkene i Nordre Aker blir derfor veldig utfordrende.
Singapores flagg
Det røde symboliserer at alle har likt blod og at alle er likeverdige. Det hvite symboliserer renhet og ærbarhet. Halvmånen symboliserer at landet er ungt og fremdeles vokser, mens de fem stjernene er for rettferdighet, fred, fremskritt, likhet og demokrati.
Singapore har forbud mot å brenne eller på andre måter skjende flagget. Det er bare tillatt å henge flagget utenfor huset i slutten av juli, hele august, og starten av september, det vil si i tiden rundt nasjonaldagen. Brudd på flaggloven kan føre til fengselsstraff eller bot.
Transfigurasjon
Transfigurasjon (fra latin: Transfiguratio) betegner omskapelse, gjerne til noe vakrere. Innen kristen ikonografi refererer det til det at Kristus ble forklaret på berget, se Matteus kapitel 17. I katolsk tradisjon feires dette med festdag 6. august
Steinerskolen på Skjold
Steinerskolen på Skjold er en steinerskole som ligger på Skjold i Fana bydel i Bergen. Skolen er en 10-årig grunnskole med inntil 20 elever på hvert årstrinn, og jobber etter steinerskolenes offentlig godkjente læreplan.
Skolen ligger ved Skjoldabukta i Nordåsvannet i Bergen, og nærheten til sjøen tas aktivt i bruk i undervisningen.
Skolen har i tillegg en helsepedagogisk avdeling for 25 elever med spesielle behov.
Høsten 1997 ble det startet et videregående trinn på skolen, som varer i inntil 3 år, og er innrettet på ungdom som ikke finner seg til rette i det tradisjonelle videregående opplæringstilbudet. Her er det inntil 50 plasser for elever med indivudiell opplæringsplan, og verksteder for betong, tre, kunst, metall og musikk.
The Boswell Sisters
The Boswell Sisters var en amerikansk jazz-vokalgruppe som nøt stor popularitet i 1930-årene.
Gruppen bestod av søstrene Martha Boswell (* 9. juni 1905; † 2. juli 1958), Connee Boswell (* 3. desember 1907; † 11. oktober 1976) og Helvetia «Vet» Boswell (* 20. mai 1911; † 12. november 1988). De vokste opp i New Orleans. Connee var rullestolbundet enten på grunn av poliomyelitt eller etter en ulykke i barndommen (Kildene varierer).
Søstrene gjorde det godt allerede i ung alder på Vaudeville-teatre i New Orleans og omgivelser. I 1925 spilte de inn sine første plater for Victor Records. De ble overregionalt kjent først da de i 1930 dro til New York. Etter noen opptak for Okeh Records hadde de sine største suksesser 1931-1935 med Brunswick Records.
I 1934 tok de opp et stykke som het Rock and Roll, og dette var en av de første ganger dette uttrykket ble benyttet. Her dreide det seg ikke om noen seksuelle hentydninger, men til sjøgang.
I alt hadde de 20 Top-Hits, deriblant 1935 Nr 1 The Object of My Affection.
I 1936 gikk søstrene over til Decca Records. Men det ble med kun tre innspillinger, den siste den 12. februar 1936. Connee Boswell hadde da allerede begynt på sin solokarriere. Martha og Vet trakk seg tilbake fra musikkbransjen.
Boswell Sisters hadde innflytelse på andre grupper og solister, fra Andrews Sisters og Ella Fitzgerald til Pfister Sisters, Boswellmania og The Ditty Bops.
I 1998 ble Boswell Sisters tatt opp i Vocal Group Hall of Fame. I 2001 hadde musicalen «The Boswell Sisters» premiere i San Diego. I 2008 ble de opptatt i Louisiana Music Hall of Fame.
Darlington County
Darlington Countys totale areal er 1 468 km² hvorav 15 km² er vann. I 2000 hadde fylket 67 394 innbyggere, og administrasjonssenteret ligger i byen Darlington.
Liuyang
Liuyang (kinesisk: 浏阳, 瀏陽; pinyin: Liúyáng) er en by på fylkesnivå i Changsha, hovedstaden i Hunan i Folkerepublikken Kina.
Befolkningen var på 1,339,594 innbyggere i 1999.
Liuyang er kjent for sin fyrverkeriindustri. Etter kinesisk tradisjon kom svartkruttets oppfinner fra en landsby i fylket Liuyang. Li Tian, kalt Zhusheng, skal ha blitt født i Dayao i Liuyang den 18. april 601 under keiser Renshou og døde i en alder av 89 år i 690. Hans grav finnes i Beidahe i gamle Dayao.
Liuyang er blant de mange lokalsamfunn i Kina som i moderne tid er blitt rammet hardt av forurensningsproblemer. I 2009 kom det til folkelige protester etter at mer enn 500 innbyggere ble forgiftet av tungmetaller benyttet i en bly- og zinkforedlingsfabrikk og så spylt inn i vassdrag eller på bakken.
Kulturminner
Stedet for troppenes forening i storkommunen Wenjiashi under Høstoppstanden (秋收起义文家市会师旧址, Qiushou qiyi Wenjia shi huishi jiuzhi), ca. 50 kilometer sørøst for Liuyang, ble i 1961 oppført på Folkerepublikken Kinas liste over kulturminner.
Administrative enheter
Subdistrikter: Guankou (关口街道), Hehua (荷花街道), Jili (集里街道), Huaichuan (淮川街道).
Storkommuner: Shegang, Longfu, Chunkou, Shashi, Yong An, Beisheng, Zhangfang, Chengtanjiang, Zhonghe, Wenjiashi, Yonghe, Guandu, Gugang, Yanxi, Zhentou, Taipingqiao, Puji, Jin Gang, Guanqiao, Dayao, Daweishan, Dahu, Chengchong.
Kommuner: Xijiang, Qibaoshan, Guanqiao, Baijia, Gaoping, Gejia, Sankou, Dongyang, Yanghua, Xiaohe, Jiaoxi.
Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Kinas riksvei 319 fører også gjennom byfylket. Riksveien bgynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.
Taihe (Jinzhou)
Taihe er et bydistrikt i byprefekturet Jinzhou i provinsen  Liaoning i Folkerepublikken Kina. Det har et areal på 459 km² og teller ca. 210 000 innbyggere (2004).
Administrative enheter
Subdistrikter: Kommuner:
James Longstreet
Longstreets talenter som general bidro i de konfødererte seirene ved andre Bull Run, Fredericksburg og Chickamauga, både i offensive og defensive roller. Hen deltok også i stor grad i syvdagersslaget, slaget ved Antietam og, frem til han ble alvorlig såret, slaget ved Wilderness. Hans ledelse ved Knoxville i Tennessee resulterte i et konføderert nederlag. Hans mest kontroversielle tjeneste var i slaget ved Gettysburg hvor han var uenig med general Lee i taktikken som skulle brukes, og ledet nølende det katastrofale infanteriangrepet kjent som Pickett's Charge.
Han hadde en vellykket karriere etter krigen for amerikanske myndigheter som diplomat, sivil embetsmann og administrator. Hans konvertering til det republikanske parti og hans samarbeid med sin gamle fiende, president Ulysses S. Grant, i tillegg til kritiske kommentarer han skrev i sine memoarer om general Lees prestasjoner i krigen, gjorde ham bannlyst for mange av hans tidligere konfødererte kollegaer. Forfattere i Lost Cause-bevegelsen fokuserte på Longstreets handlinger ved Gettysburg som en hovedårsak for at Konføderasjonen tapte krigen. Hans rykte i sør ble skadet i mer enn et århundre og har kun nylig begynt å bli rehabilitert.
Tidlig liv og karriere
Longstreet var født i Edgefield District i Sør-Carolina. Han var det femte barnet og tredje sønnen til James og Mary Ann Dent Longstreet, opprinnelig fra henholdsvis New Jersey og Maryland. De eide en bomullsplantasje nær der landsbyen Gainesville senere ble grunnlagt i det nordøstre Georgia.
Dirck Stoffel Langestraet immigrerte til den nederlandske kolonien Ny-Nederland i 1657, men de ble angliserte i løpet av de neste generasjonene. James' far var imponert over sin sønns «klippelignende» karakter på den landlige plantasjen, noe som gav ham kallenavnet Peter, og han var kjent som Pete eller Old Pete resten av livet.
Augustus forsøkte i 1837 å få James inn på United States Military Academy, men plassen for hans distrikt hadde allerede blitt fylt, derfor søkte James i 1838 gjennom en slektning, Reuben Chapman, som representerte det første distriktet i Alabama, hvor Mary Longstreet bodde. James var akademisk sett en svak student og han var et disiplinærproblem ved West Point og ble rangert som nr. 54 av 56 kadetter da han ble uteksaminert i 1842. Men han var populær blant sine medelever og ble venn med et antall menn som skulle bli viktige i borgerkrigen, inkludert George Henry Thomas, William S. Rosecrans, John Pope, D.H. Hill, Lafayette McLaws, George Pickett, John Bell Hood og hans nærmeste venn, Ulysses S. Grant fra kullet i 1843. Longstreet og fikk verve som midlertidig fenrik i 4. amerikanske infanteri.
Den mexicansk-amerikanske krig
Longstreet utmerket seg i den mexicanske krigen med 8. amerikanske infanteri. Han ble midlertidig forfremmet til kaptein etter slagene ved Contreras og Churubusco og til major etter slaget ved Molino del Rey. I slaget ved Chapultepec den 12. september 1847 ble han såret i hofta mens han angrep opp høyden med sitt regimentflagg. Han falt og gav flagget til sin venn, løytnant George Pickett som klarte å nå toppen.
Longstreet var ikke entusiastisk for løsrivelsen fra Unionen, men han hadde lært av sin onkel Augustus om doktrinen statenes rettigheter tidlig i livet og hadde sett sin onkels lidenskap for den. Han tilbød sine tjenester til delstaten Alabama, til tross for at han var født i Sør-Caroline og vokste opp i Georgia. Han var den fremste som var uteksaminert fra West Point i Alabama, noe som impliserte en tilsvarende høy grad i statens styrker. Det var i tillegg Alabama som hadde sendt ham til West Point, og hans mor bodde der fortsatt. Han sa opp fra den amerikanske hæren i juni 1861 for å slutte seg til Konføderasjonen i borgerkrigen.
Første Bull Run og Peninsula
Longstreet samlet sin stab og trente brigaden kontinuerlig. De deltok i strid første gang i slaget ved Blackburn's Ford den 18. juli hvor de stod i mot en stor rekognoseringsstyrke i forkant av det første slaget ved Bull Run. Da hovedangrepet kom på den motsatte enden av linja den 21. juli, spilte brigaden en relativt liten rolle, men den stod i mot et ni timers langt artilleribombardement. Longstreet var rasende for at hans kommandanter ikke ville tillate en energisk forfølgelse av den beseirede unionshæren. Hans betrodde stabsoffiser, Moxley Sorrel, nedtegnet at han var «i et skikkelig raseri. Han kastet hatten sin rasende i bakken, trampet og bitre ord unnslapp ham.» Han siterte Longstreet på å ha sagt: «Retrett! Helvete, den føderale hæren har brutt sammen.». 7. oktober ble Longstreet forfremmet til generalmajor og overtok kommandoen i en divisjon i den konfødererte Army of the Potomac, fire infanteribrigader og Hampton's Legion.